jkorsvik/nowiki_second_scrape_merged huggingface dataset:
Otto Christian Christophersen

Otto Christian Christophersen (født 16. mars 1867 i Kristiania, død 30. august 1928 i Hønefoss) var prost i Ringerike prosti i 1926–1927. 
Han var sønn av sogneprest Carl Bertrand Christophersen (født 2. september 1830, død 30. januar 1889) og Johanne Ditlovna Hald (født 12. juli 1832, død 15. februar 1909). Faren var prest i Ådal, og der tilbragte han mange av sine ungdomsår. Han ble gift 3. november 1892 i Hval kirke i Ådal, med Ragna Lie (født 26. april 1870 i Hønefoss). Hun var datter av overrettssakfører Thorvald Lie (født 24. oktober 1836, død 12. oktober 1911) og Julie Rønnerud (født 28. desember 1840, død 23. oktober 1917).
Christophersen ble student i 1885, cand.theol. i 1890 og tok praktikum i 1891. Han ble personellkapellan i Ullensvang i 1892 og bruksemissær ved brukene fra Hønefoss til Hen i 1894. Han ble deretter konstituert residerende kapellan i Norderhov i 1896 og tredjeprest i Norderhov i 1900. Han var sogneprest i Hønefoss kirke fra 1913 til han døde i 1928, der han ble den første sognepresten i det nyopprettede Hønefoss prestegjeld.
Han ble religionslærer ved Hønefoss middelskole i 1896-1913. Han var senere religionslærer ved gymnaset i Ringerike høyere skole i 1920-1922 og 1925-1928.
Christophersen var medlem av bystyret i Hønefoss, bl.a. 1914-1916. Han var også medlem av formannskapet, samt skolestyret i Hønefoss. Han var medlem i styrene i fattigpleien, Hønefoss barnehjem, Norderhov/Hønefoss barnehjem og Hønefoss gamlehjem.
I 1920 skrev Christophersen sitt testamente, hvor han skjenket 20 000 kroner til et legat hvor rentene skulle brukes til opphold i Tyskland, Frankrike eller England for ungdom fra Hønefoss by. Midler fra legatet skulle ikke tildeles noen før Christophersens enke Ragna døde. Den første tildelingen skjedde derfor først i 1947, til filologen Einar Gandrud. Senere tildelinger gikk bl.a. til zoologen Kåre Elgmork, kunstneren Per Christiansen  og sangeren Per Vollestad. Legatet ble opphevet av Stiftelsestilsynet i 2008.


== Kilder ==
Norges geistlighet og andre teologiske kandidater i fast stilling i 1925, side 68-69
Tverran, Frank: Otto Christian Christophersen (1867-1928), i Heftet Ringerike 2013 Arkivert 17. april 2017 hos Wayback Machine., side 14-15
Lien, Ragnvald: Prost Christophersens skolelegat, i Heftet Ringerike 2009 Arkivert 17. april 2017 hos Wayback Machine., side 60-65
Den høyere skolen i Hønefoss 1884-1984, side 69
Hønefoss. Byens historie 1814-1914
Steinar Maribo

Steinar Maribo (født 22. januar 1942 i Åsnes i Hedmark) er en norsk politiker (FrP). Han ble innvalgt på Stortinget fra Buskerud i 1989.
Maribo var varaordfører i Røyken fra 1987 til 1989.


== Stortingskomitéer ==
1989–1993 sekretær i Forbruker- og administrasjonskomitéen
1989–1993 varamedlem i Kontrollkomitéen
1989–1993 medlem i Finanskomitéen
1989–1993 varamedlem i Valgkomitéen


== Eksterne lenker ==
(no) Steinar Maribo hos Stortinget 
(no) Steinar Maribo hos Norsk senter for forskningsdata
Trond Jensrud

Trond Jensrud (født 2. september 1968 i Ringerike i Buskerud) er en norsk politiker (Ap). 
Han ble innvalgt på Stortinget fra Buskerud i 1989. Han er tidens yngste stortingsrepresentant (var 21 år og 9 dager gammel). Han var generalsekretær i AUF 1996-98 og partisekretær i Oslo Arbeiderparti 1998-2002. 
Jensrud ble innvalgt i Oslo bystyre i 2003. I perioden 2007-2011 var han nestleder i bystyrets finanskomite. 
Han har vært gift med tidligere stortingsrepresentant Gunn Karin Gjul fra Arbeiderpartiet.


== Stortingskomitéer ==
1989 – 1993 varamedlem i Valgkomitéen
1989 – 1993 medlem i Kirke- og undervisningskomitéen


== Eksterne lenker ==
(no) Trond Jensrud hos Stortinget 
(no) Trond Jensrud hos Norsk senter for forskningsdata
Oddrunn Pettersen

Oddrunn Kristine Helene Pettersen (1937–2002) var en norsk politiker (Ap) og lærer. Hun var stortingsrepresentant fra Finnmark i fire perioder fra 1977 til 1993. Hun var fiskeriminister 1990–1992 og forbruker- og administrasjonsminister i 1989.
Pettersen var ordfører i Berlevåg i 1975–1977. I det sivile liv var hun lærer og skolestyrer ved Berlevåg skole fra 1958. Etter stortingstiden var hun leder av Barentssekretariatet  fra 1993.


== Eksterne lenker ==
(en) Oddrunn Pettersen på Internet Movie Database 
(no) Oddrunn Pettersen hos Stortinget 
(no) Oddrunn Pettersen hos Norsk senter for forskningsdata
Anders Aune

Anders John Aune (født 1. mai 1923 i Stjørna, Sør-Trøndelag, død 13. november 2011) var en norsk politiker som representerte Ap og senere Framtid for Finnmark («Aune-lista»).


== Liv og virke ==
Anders Aune var sønn av herredskasserer Andreas Aune (1885–1976) og Josefa Dragland (1897–1988). Han ble utdannet fra landbruksskole (1939) og avla i 1943 studenteksamen. Fra 1943 til 1945 satt han i tysk fangenskap. Etter frigjøringen fullførte Aune studiene i rettsvitenskap og ble cand.jur. i 1948. 
Etter avlagt embetseksamen arbeidet Aune først som sekretær i Prisdirektoratet (1949–1950) før han i 1950 ble fylkesfullmektig i Finnmark. I 1954 ble han sykehusdirektør i fylket. Deretter var han fylkeskontorsjef i Finnmark 1959–1963 og 1967–1969. Aune ble i 1963 konstituert fylkesmann, et embete han innehadde til 1965. Fra 1966 til 1967 var han underdirektør ved Direktoratet for jakt, viltstell og ferskvannsfiske. Aune var fylkesmann i Finnmark fra 1974 til 1989.


== Politikk ==
Anders Aune var varaordfører i Vadsø i 1951–1952 (Ap) og ordfører i 1953–1955 og 1955–1959.
Aune ble innvalgt på Stortinget fra Finnmark i 1969 for Arbeiderpartiet. Han satt som representant for Arbeiderpartiet i én periode fram til 1973. I 1989 meldte han seg ut av Arbeiderpartiet og stilte til valg for Framtid for Finnmark, som også ble kalt Aune-lista. Han var listens eneste representant på Stortinget fra 1989 til 1993. 

Stortingskomitéer1989–1993 medlem i Den forberedende fullmaktskomitéen
1989–1993 medlem i Finanskomitéen
1989–1993 medlem i Fullmaktskomitéen
1969–1973 medlem i Den forberedende fullmaktskomitéen
1969–1973 medlem i Fullmaktskomitéen
1969–1973 varamedlem i Den utvidede utenriks- og konstitusjonskomitéen
1969–1973 medlem i Finanskomitéen
1969–1973 medlem i Kommunalkomitéen


== Utmerkelser ==
Aune ble i 1985 utnevnt til kommandør av St. Olavs Orden. Han ble samme år tildelt Finlands hvite roses orden.
I 2008 ble det reist en byste av Anders Aune foran rådhuset i Vadsø.


== Referanser ==


== Eksterne lenker ==
(no) Anders Aune hos Stortinget 
(no) Anders Aune hos Norsk senter for forskningsdata
Kjell Borgen

Kjell Borgen (1939–1996) var en norsk Ap-politiker som var ordfører i Rendalen 1967–1977, stortingsrepresentant 1977–1993, statsråd i to regjeringer 1988–1992 og fylkesmann i Hedmark 1993–1996. 
Han ble innvalgt på Stortinget fra Hedmark i 1977. 
Borgen var utdannet lærer fra Elverum lærerhøgskole 1960-1962 og kom til Rendalen som lærer i 1962. 
Han kom inn i kommunestyret i 1965 og var ordfører i Rendalen 1967–1977. Borgen var fylkesvaraordfører i Hedmark i 1974–1975, og leder i Hedmark Arbeiderparti 1976–1990. Etter to runder som statsråd var han parlamentarisk leder for Arbeiderpartiets stortingsgruppe 1992–1993. Han var fylkesmann i Hedmark fra 1993 til sin død i 1996. 


== Regjering ==
9. mai 1986–13. juni 1988 Statsråd Samferdselsdepartementet
13. juni 1988–16. oktober 1989 Statsråd Kommunal- og arbeidsdepartementet
3. november 1990–4. september 1992 Statsråd Kommunaldepartementet


== Eksterne lenker ==
(en) Kjell Borgen på Internet Movie Database 
(no) Kjell Borgen hos Stortinget 
(no) Kjell Borgen hos Norsk senter for forskningsdata
Svein Alsaker

Svein Alsaker (født 11. mars 1940 i Bergen) er en norsk politiker (KrF) og embedsmann.
Han er utdannet jurist. Han var statsadvokat og byrettsdommer i Bergen før han ble stortingsrepresentant.
Svein Alsaker var stortingsrepresentant for Hordaland fra 1983 til 1993, fra 1983 til 1985 som fast møtende vararepresentant for statsråd Asbjørn Haugstvedt.
Han var fylkesmann i Finnmark fra 1993 til 1998 og fylkesmann i Hordaland fra 1998 til 2010.


== Stortingskomiteer ==
1989–1993 medlem i Finanskomiteen (1989–1990), Den utvidede utenriks- og konstitusjonskomite (1989–1990), Justiskomiteen (1990–1993) og Valgkomiteen, varamedlem i Den utvidede utenriks- og konstitusjonskomite (1990–1993)
1985–1989 medlem i Energi- og industrikomiteen og Fullmaktskomiteen, varamedlem i Valgkomiteen
1983–1985 medlem i Energi- og industrikomiteen


== Eksterne lenker ==
(no) Svein Alsaker hos Stortinget 
(no) Svein Alsaker hos Norsk senter for forskningsdata
Arne Alsåker Spilde

Arne Alsåker Spilde (født 1937) er en norsk gårdbruker og Høyre-politiker. Han var stortingsrepresentant for Hordaland i tre perioder fra 1981 til 1993. 
Ved siden av gården arbeidet han som områdesjef i Heimevernet 1969-1981 og i Statens landbruksbank 1995-1999.


== Stortingskomitéer ==
1989 – 1993 leder i Landbrukskomitéen
1989 – 1993 medlem i Valgkomitéen
1985 – 1989 sekretær i Landbrukskomitéen
1985 – 1989 medlem i Valgkomitéen
1981 – 1985 medlem i Landbrukskomitéen
1981 – 1985 varamedlem i Valgkomitéen


== Eksterne lenker ==
(no) Arne Alsåker Spilde hos Stortinget 
(no) Arne Alsåker Spilde hos Norsk senter for forskningsdata
Leiv Stensland

Leiv Stensland (1934-2020) var en norsk elektriker og Arbeiderparti-politiker fra Odda i Hardanger. Han var stortingsrepresentant fra Hordaland i to perioder fra 1985 til 1993.
Stensland var ordfører i Odda i halvannen periode 1979-85 før han havnet på Stortinget. I det sivile liv arbeidet han som elektriker for firmaet L.L. Reisæter i Odda 1953-1978. 


== Stortingskomitéer ==
1989–1993 medlem i Kontrollkomitéen
1989–1993 medlem i Forsvarskomitéen
1985–1989 medlem i Sosialkomitéen


== Referanser ==


== Eksterne lenker ==
(no) Leiv Stensland hos Stortinget 
(no) Leiv Stensland hos Norsk senter for forskningsdata
Knut Hanselmann

Knut Hanselmann (født 14. mars 1946 i Bergen) er en norsk politiker (FrP). Han var stortingsrepresentant fra Hordaland 1989–1993 og var vararepresentant i perioden 1981–1985. 
Hanselmann var ordfører på Askøy fra 2007 til 2011. Han var leder for Hordaland FrP i perioden 1982–1990, medlem av Bergen bystyre 1975–1983, kommunalråd i Bergen og medlem av Askøy kommunestyre 1995–2011. Han var medlem av Stortingets kontrollutvalg for etterretnings- overvåkings- og sikkerhetstjenesten (EOS-utvalget) 2006–2012.


== Stortingskomitéer ==
1989–1993 medlem i Kommunal- og miljøvernkomitéen


== Referanser ==


== Eksterne lenker ==
(en) Knut Hanselmann – kategori av bilder, video eller lyd på Commons 
(no) Knut Hanselmann hos Stortinget 
(no) Knut Hanselmann hos Norsk senter for forskningsdata
Britt Harkestad

Britt Harkestad (født 9. mars 1946 i Kvam, Hordaland) er en norsk politiker (KrF). Hun ble innvalgt på Stortinget fra Hordaland i 1985, og møtte i to perioder fram til 1993. Hun er utdannet lærer, og har arbeidet som barnearbeider i Indremisjonsforbundet.


== Stortingskomitéer ==
1989 – 1993 medlem i Kommunal- og miljøvernkomitéen
1989 – 1993 varamedlem i Den utvidede utenriks- og konstitusjonskomitéen
1989 – 1993 medlem i Valgkomitéen
1985 – 1989 medlem i Sjøfarts- og fiskerikomitéen
1985 – 1989 sekretær i Valgkomitéen


== Eksterne lenker ==
(no) Britt Harkestad hos Stortinget 
(no) Britt Harkestad hos Norsk senter for forskningsdata
Nils O. Golten

Nils Olavsen Golten (1936-1999) var en norsk fisker og Høyre-politiker fra Sund i Vestland fylke. Han var stortingsrepresentant fra Hordaland i to perioder 1985–93. Han var vararepresentant i perioden 1981–85.
I det sivile liv var han fisker og fiskeskipper 1956-1985 og kvalitetssjef ved Sotra Fiskeindustri a/s fra 1993. Han var formann i Hordaland Fiskarlag 1983-1985. 


== Stortingskomitéer ==
1989 – 1993 medlem i Sjøfarts- og fiskerikomitéen
1989 – 1993 varamedlem i Den utvidede utenriks- og konstitusjonskomitéen
1985 – 1989 medlem i Sjøfarts- og fiskerikomitéen


== Eksterne lenker ==
(no) Nils O. Golten hos Stortinget 
(no) Nils O. Golten hos Norsk senter for forskningsdata
Rikard Olsvik

Rikard Olsvik (1930-2017) var en norsk lærer og politiker (Ap) fra Rindal på Nordmøre. Han ble innvalgt på Stortinget fra Møre og Romsdal i 1981 og satt som stortingsrepresentant i tre perioder.Olsvik var ordfører i Rindal i 1971–1973. I det sivile liv var han rektor ved Rindal barne- og ungdomsskule 1965-1981.


== Stortingets presidentskap ==
9. oktober 1985–30. september 1989  Visesekretær i Stortinget


== Stortingskomitéer ==
1989–1993 medlem i Samferdselskomitéen
1989–1993 leder i Fullmaktskomitéen
1989–1993 sekretær i Forsvarskomitéen
1989–1993 varamedlem i Den utvidede utenriks- og konstitusjonskomitéen
1989–1993 varamedlem i Valgkomitéen
1989–1993 medlem i Fullmaktskomitéen
1985–1989 medlem i Den forberedende fullmaktskomitéen
1985–1989 sekretær i Forsvarskomitéen
1981–1985 medlem i Landbrukskomitéen


== Referanser ==


== Eksterne lenker ==
(no) Rikard Olsvik hos Stortinget 
(no) Rikard Olsvik hos Norsk senter for forskningsdata
Ingvard Sverdrup

Ingvard Christian Berner Sverdrup (født 24. september 1936 i Kristiansund, død 9. mars 1997) var en norsk bokhandler og politiker (H). Han var innvalgt på Stortinget i to perioder og var også fylkesordfører i Møre og Romsdal.Sverdrup hadde studentereksamen fra 1956 og studentfagkurs i handel og økonomi fra 1958, og var ansatt i familiebedriften Sverdrups Bokhandel A/S 1959–1997, i årene fra 1969 til 1997 som salgssjef og disponent. Sverdrup var formann i Nordmøre Sparebanks forstanderskap 1978–1983, styremedlem i Sentral Bokahandel 1976–1977, Norsk Bokimport 1977–1978, Fiskernes Banks avdeling i Kristiansund fra 1983 og Vestbase A/S 1993–1996 samt styreformann i Midtnorske Baseservice A/S 1993–1996. Han var også viseformann i Kristiansund Handelsstands Forening 1976–1978 og lokalt tillitsvalgt i Den Norske Turistforening.Sverdrup var formann i Kristiansund Unge Høyre 1957–1959, formann i Møre og Romsdal Unge Høyre 1959–1961, medlem av Unge Høyres sentralstyre 1961–1963, formann i Kristiansund Høyre 1962–1964 og styremedlem i Møre og Romsdal Høyre 1962–1994, herav viseformann 1967–1969 og 1981–1983. Han var også gruppeleder i Kristiansund bystyre og formannskap 1963–1971, medlem av Høyres sentralstyre 1969–1978 og medlem av Møre og Romsdal fylkesting 1963–1985, herav gruppeleder 1971–1983, fylkesvaraordfører 1980–1983 og fungerende fylkesordfører i 1981 og 1983. I årene 1985–1993 var Sverdrup innvalgt på Stortinget fra Møre og Romsdal. Han var medlem av Stortingets kommunal- og miljøvernkomité 1985–1989, medlem av Stortingets samferdselskomité 1989–1993 og Stortingets 1. visepresident 1989–1993.Ingvard Sverdup var sønn av disponent Ingvard B. Sverdrup (f. 1903, d. 1969) og Astrid Louise (pikenavn Bakken) (f. 1907, d. 1997). Han var gift med Brita Marie (f. 1944). Han er far til tvillingene statsviter og direktør Ulf Sverdrup og statsviter Bjørn Otto Sverdrup.


== Referanser ==


== Eksterne lenker ==
(no) Ingvard Sverdrup hos Stortinget 
(no) Ingvard Sverdrup hos Norsk senter for forskningsdata
Marie Lovise Widnes

Marie Lovise Widnes (født 1. november 1930 i Vanylven i Møre og Romsdal, død 19. november 2021) var en norsk kulturarbeider, lyriker, visesanger og politiker (tidligere SV). Hun var en uortodoks politiker og fremførte noen av innleggene på rim. Widnes arbeidet for kvinnesak, homofiles rettigheter, nynorsk og regnes som kristen sosialist.Widnes var utdannet fra grunnskole og arbeiderbevegelsens folkehøgskole i Sørmarka. Skoleplassen i Sørmarka fikk hun etter møte med Einar Gerhardsen på valgkampturne i Vanylven. Hun hadde opprinnelig planer om å utdanne seg til prest. Hun var tidligere gift med jernarbeider Ole Johansen.


== Politiker ==
Hun var stortingsrepresentant for Møre og Romsdal i perioden 1989–1993, og representerte da SV. I perioden 1954–1957 hadde hun vært vararepresentant til Stortinget, men da som representant for Arbeiderpartiet. Hun var medlem av SVs landsstyre 1995–1997. Hun ble valgt inn i Hareid kommunestyre i 1971 og hun satt tre perioder i fylkestinget. Widnes hadde også verv i Norsk kulturråd. Hun brøt med Ap  i forbindelse EF-saken.Hun kombinerte et radikalt politisk syn med en kristen tro, og holdt blant annet andakter i NRK radio mens hun satt på Stortinget.
Widnes deltok i stiftelsen av SV i 1975. Hun meldte seg ut av SV i mai 2010, i protest mot SVs støtte til krigføring i Afghanistan.


== Lyriker og sanger ==
Marie Lovise Widnes var i mange år en aktiv sanger. Den kjente visen «Gangdøra» skrev hun 19 år gammel, og den kom på plate i 1957. 12 viser ble spilt inn og gitt ut på plate på Philips Records. Hun ble tidlig sammenlignet med Alf Prøysen og regnet som en av pionérene innen nynorsk slagermusikk. Widnes fremførte «Gangdøra» i 1951 da Einar Gerhardsen besøkte Vanylven. Etter den opptredenen sørget Gerhardsen for at hun fikk friplass på Landsorganisasjonens folkehøgskole i Sørmarka, der hun traff sin ektemann Elling Ole Johansen fra Gressvik. 
I 1958 ga hun ut en samling av visene som var gitt ut på plate, med illustrasjoner av Kjell Aukrust. På 1960-tallet hadde hun barnetimer i NRK om «Borna på Solstad».


== Æresbevisninger og utmerkelser ==
Møre og Romsdal fylkes kulturpris 1981
Sunnmøre Mållags Mediapris 1982
Kvinneprisen for Hareid og Ulstein 2000
Kulturprisen for Hareid kommune 2001
Kongens fortjenstmedalje i gull i 2006
Æresmedlem i Noregs Mållag i 2006


== Stortingskomitéer ==
1989–1993 medlem av Sosialkomitéen
1989–1993 varamedlem i Valgkomitéen


== Verk ==
Kvardagsdikt, lyrikk (1979)
Gangdøra og andre viser, salmer/sanger/viser (Tiden Norsk Forlag 1958)
Utvalde dikt 1946-2016. Osberget forlag


== Referanser ==


== Kilder ==
Presentasjon av Marie Lovise Widnes i Forfatterkatalogen på Forfattersentrums nettsider Arkivert 22. mai 2018 hos Wayback Machine.


== Eksterne lenker ==
(no) Marie Lovise Widnes hos Stortinget 
(no) Marie Lovise Widnes hos Norsk senter for forskningsdata 
Om Marie Lovise Widnes på nettstedet mic.no
Om Marie Lovise Widnes i oppslagsverket Allkunne
Per Sævik

Per Rolf Sævik (født 1940 i Fosnavåg på Sunnmøre) er en norsk skipsreder og tidligere politiker (KrF).Han var først skipper og fiskebåtreder, og ledet Fiskebåtredernes Forbund 1979–1983. Sævik har startet tre supplyrederier, og innledet supplyrederiklyngen på hjemstedet Fosnavåg. Sævik Supply ble stiftet i 1981 og solgt til Trico Marine i 1997. Havila Supply ble børsnotert i 1998. Fem år senere ble skipene solgt til Bourbon Groupé. I 2005 ble Havila Shipping børsnotert. Sævik var president i Norges Rederiforbund 1996–1998. Han står bak Havila Kystruten.Sævik var Herøys ordfører 1988–1989 og innvalgt på Stortinget fra Møre og Romsdal 1989–1993 (for KrF), etter å ha vært vararepresentant siden 1977. På Stortinget satt Sævik i forsvarskomiteen 1989–1990 og kommunal- og miljøvernkomiteen 1990–1993, fra 1990 også som nestleder i kontrollkomiteen. Han frasa seg renominasjon i 1993. Han var styreleder i Helse Midt-Norge RHF 2004–2006.
Kongen utnevnte i 2012 Sævik til ridder av 1. klasse av St. Olavs Orden «for hans innsats for skipsfartsnæringen.»


== Referanser ==


== Eksterne lenker ==
(no) Per Sævik hos Stortinget 
(no) Per Sævik hos Norsk senter for forskningsdata
Michael Johan Færden

Michael Johan Færden (født 24. desember 1836 på Norderhov, død 17. juni 1912 på Norderhov) var prest og forfatter. Han ble prost i tidligere Ringerike og Hallingdal prosti fra 1897 og var sogneprest fra 1890 i Norderhov kirke i Norderhov prestegjeld til han døde.Færden var lærer ved Nissens Pigeskole fra 1858 og ble utdannet cand. theol. i 1861. Han var personalkapellan i Vang i Hedmark fra 1867, prest ved fattigvesenets anstalt i Christiania fra 1875 og sogneprest i Røyken fra 1881.
Færden var også redaktør for tidsskriftet «Folkevennen» i tiden 1866–1867 og for «Hjemmet» i 1876–1880. Han var dessuten medutgiver av det «Luthersk Tidsskrift» i tiden 1881–1893 og «Kirkelig Litteraturtidene for de Skandinaviske Lande» i 1894.
I lys av nyere bibelforskning om Det gamle testamente på hans tid utga Færden også en rekke populære fremstillinger i egen regi:

1902: «Det gamle testamente i lyset af den nyere bibelforskning»
1904: «Kampen om det gamle trestamente»
1908: «Aandsbrytningene indenfor Israel»
1912: «Aandsbrytningene indenfor urkristendommen»Færden skrev også biografiene om «Hanna Winsnes» i 1876 og «Peter L. Hærem» i 1878.


== Referanser ==
Bjarne Mørk-Eidem

Bjarne Andreas Mørk-Eidem (født 4. oktober 1936, død 2. oktober 2022) var en norsk politiker (Ap). Han var stortingsrepresentant for Nordland fra 1969 til 1993 og fiskeriminister i Brundtland-regjeringen fra 1986 til 1989. De fleste årene på Stortinget satt han i Stortingets finanskomité. Fra 1989 til 1990 var han Stortingets visepresident.Mørk-Eidem var leder av Riksrevisjonen fra 1990 til 2005 og var medlem av det statlige kystfiskeutvalget 2006–2008, som utredet samers og andres rett til fiske utenfor Finnmarkskysten.Han var leder av hovedstyret for Foreningen Norden i Norge fra 1991 til 1999 og medlem av en rekke nordiske samarbeidsorganer, blant annet Den nordiske investeringsbank.Mørk-Eidem kom fra et fiskerbondehjem på Vega. Han gikk på Nesna lærerskole og arbeidet i skoleverket til han ble valgt til stortingsrepresentant i 1969. Han var også kommunepolitiker på Vega.Mørk-Eidem var kommandør med stjerne av den svenske Nordstjerneordenen og ridder av Den islandske falkeorden.Han var far til regissøren Alexander Mørk-Eidem.


== Referanser ==


== Eksterne lenker ==
(no) Bjarne Mørk-Eidem hos Stortinget 
(no) Bjarne Mørk-Eidem hos Norsk senter for forskningsdata 
Bjarne Mørk-Eidem - Store norske leksikon
(en) Bjarne Mørk-Eidem – kategori av bilder, video eller lyd på Commons
Nashorn

Nashorn var en tysk kanonpanserjager fra andre verdenskrig. Den hadde også navnet Sonderkraftfahrzeug 164 (Sd.Kfz. 164) Den var bevæpnet med samme type kanon som stod i Tiger II, men fikk typebetegnelsen 8,8 cm Pak 43, da kanonen stod montert i en panserjager


== Eksterne lenker ==
(en) Nashorn tank destroyer – kategori av bilder, video eller lyd på Commons
Tiger II

Tiger II eller Panzerkampfwagen VI Ausf. B, kjent under kallenavnet Königstiger («kongetiger»),  var en tysk panservogn fra andre verdenskrig. Den veide oppunder 70 tonn, avhengig av utførelse. Motoren var en V-12 Maybach HL 230 P30 bensinmotor på 690 Hestekrefter, 515 Kilowatt), og hadde dermed en topphastighet på 42 km/h. Den ble satt i produksjon tidlig i 1944 og ble produsert fram til krigens slutt. Den hadde en 88 mm kanon, samme kaliber som Tiger I, men kraftigere og med lengre løp. Den deltok i blant annet slaget om Normandie og Ardenneroffensiven.
Eldacar av Gondor

Eldacar av Gondor (1255-1490 T.T.) er en figur fra J.R.R. Tolkiens fiktive verden Midgard. Han var den 21. kongen av landet Gondor.
Han var sønn av den gondorske kongen Valacar og hans kone Vidumavi, og ble ved fødselen gitt navnet Vinitharya. Han må ikke forveksles med sin navnebror Eldacar, den fjerde kongen av Arnor.
Hans styre så den allerede dvelende uroen i folket eksplodere, for han var sønnen av prinsesse Vidumavi, datter av Nordamennenes Kong Vidugavia, en mindre mann (en som ikke levde så lenge som dem som nedstammet fra Númenor).
Etter å ha overtatt tronen i 1432 T.T. regjerte han i bare fem år før han ble jaget fra Osgiliath og i eksil til Rhovanion, av sin fjerne slektning Castamir tronraneren i borgerkrigen kalt Ættefeiden (se Gondor). Mens han var i eksil samlet han seg sakte støtte fra Nordamennene og fra Dúnedain fra de nordre delene av Gondor (som hatet Castamir, som hadde drept Ornendil, Eldacars førstefødte sønn).
I 1447 T.T. marsjerte han sørover med sin arme og drepte Castamir personlig i slaget ved overgangen av elva Erui. Men Castamirs sønner unnslapp og Gondors reneste blod var spilt. Han beleiret Pelargir hvor Castamirs sønner holdt den siste motstanden. Eldacar hadde ingen skip til sin disposisjon (for Castamir var herre over alle Gondors skip) og tilslutt flyktet Castamirs sønner til Umbar.
Eldacar styrte helt fram til år 1490 T.T. og ble etterfulgt av sin andre sønn, Aldamir.